quod loco oculorum -12, 13 obtulit, frontalium uno supervacaneo, idemque specie ad Andr. 
quinquestriatum pertinebat. — 
Quae de ictu Scorpionum lethali passim et antiquitus relata sunt saepe exaggerata fuerunt. 
Meam experientiam hic tangam, non exhauriam. Omnium Scorpionum ictus dolores cient, alii 
graviores, alii leviores. Ictuum modus et specierum differentia diversos doloris gradus efficiunt. 
Nonnulli lethiferi dicuntur. Scojpius euj'opaeus levissimos dolores, gravissimos Androctoni afri- 
cani parant. De europaeorum Scorpionum ictu in genere non eximie timendo iam pridem Plinius 
Libr. XI. cap. XXX. verba fecit. Arabis maiores flavi Scorpiones magis timentur quam nigri. 
In Aegypto inferiore Scorpiones levius feruntur quam in superiore. Iam cum demonstraverim 
europaeas species ab aegyptiacis et Aegypti inferioris species ab illis in superiori Aegypto et in 
Nubia obviis speciebus diversas esse, mitiorem et venenosiorem aliquam specierum nonnullarum 
naturam declaratam esse puto. Solis enim ardor in Libyae littoralis desertis et in inferiori Aegypto 
ad concoquenda venena vix minus validus dicatur, quam prope Thebas. In illis locis, prope 
Thebas et in Dongala, ubi homines Scorpionum intuitu valde tremebant et lethiferos ictus esse 
narrabant, Androctonum quinquestriatum et funestum frequentiores observavimus. His igitur 
speciebus maximam interficiendorum hominum vim in Africa boreali esse credo. Apud Psyllos 
aegyptiacos Andr, quinquestriatum cum aliis speciebus mixtum et aculeo suo orbatum non 
raro vidi. 
In capiendis Scorpionibus multum occupatum quinquies varii me ipsum vulnerarunt. Ma- 
ximos dolores per triduum durantes Androctonus funestus dongalanus fecit indeque edoctus 
sum, pueros et feminas doloris gravitate sane mortem occumbere posse, sed virum validum illo 
veneno non mori. Alios etiam diversi generis et aetatis homines ictu laesos non raro vidi et 
incisura facta me et omnes sanavi. De his in Adversariis nostris reliqua dicemus. 
